Onnie trots dat Laurika sy liedjie sing | Netwerk24
Onnie trots dat Laurika sy liedjie sing
Deur Roslyn Klaasen 29 November 2017 05:10
Pieter Rademeyer met Laurika Rauch se CD Wals, wals Willemien, en die woorde van die liedjies op die album. Sy liedjie "Liefde uit Stellenbosch" is op die album ingesluit. Foto: Werner Hills, Argief
Die onderwyser Pieter Rademeyer se liedjie "Liefde uit Stellenbosch" is op Laurika Rauch se album 'Gunstelinge' ingesluit. Foto: Facebook, Pieter Rademeyer.
Rademeyer sê Rauch het die liedjie toe in 2015 opgeneem op haar CD Wals, wals Willemien.
"Dit was vir my 'n groot eer. Sy het verlede jaar by Pearson opgetree en oor die liedjie gepraat. Sy het gesê haar man, Christopher Torr, het gesê hy wens hy het die liedjie geskryf. Dit was 'n groot kompliment.
"Sy het twee jaar later besluit om haar Gunstelinge-album op te neem en dit is vir my 'n groot eer dat sy besluit het dat myne ook een van haar gunstelingliedjies is.
"Die oorspronklike titel was eintlik "Groete uit Stellenbosch", maar Laurika het gebel en gevra of sy dit in "Liefde uit Stellenbosch" kan verander. Ek het ingestem."
Rauch het op 1 Mei vanjaar in St. Francisbaai opgetree en hom uit die gehoor genooi het om die liedjie op die verhoog saam met haar te sing.